شەفەق نیوز/ کەشناس عراقی عەلی جابر زیادی، ئمڕوو چوارشەممە، باس کرد ک ئمڕوو وڵاتەگە رەسیە لووتکەی بەرزەوبوین پلەی گەرمییەگە، لەوەر فراوانبوین هەوای باڵای هشک و گەرمیگ ک هیلێد ئاست بەرزەوبوین گەرمیەگە بڕەسێدە بان ئاست سرووشتی لەیجوور مەوقەیگ لە ساڵەگە، و هەمیش ئاشکرای داوەزینیگ لە رووژ جمعەی ئایندە کرد. ک رەسێدە سێ پلە.
زیادی ئەرا ئاژانس شەفەق نیوز وت: لووتکەی بەرزەوبوین پلەی گەرمیەکە لە فرەی ناوچەیل ناوڕاس و باشوور وڵاتەگە رەسیە ٤١ پلەی سەدی، ئەوەیش وەهاووەخاتی وەگەرد ئارامی جوولەی هەواگە.
و دیاری کرد ک مەزەنەیل نشان داوەزین کەمیگ لە پلەی گەرمی ئەرا سوو پەنجشەممە دەن، وەتایبەت لە ناوچەیل باکورور و خوەرئاوای وڵاتەگە، و مەزەنە گەوراگە هالە رووژ جمعە لە داوەزین گەرمیەگە ئەرا سێ پلەی سەدی.
